stanford-oval/wikipedia huggingface dataset:
Högsbyn kunta
Aiheesta muualla

Wikimedia Commonsissa on kuvia tai muita tiedostoja aiheesta .
Högsbyn kunnan kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Högsby kommun – Kuntajaon kehitys on käännöstä.
Kalmarin läänin kunnat
Kartta Högsbyn kunnan piireistä.
Käännös suomeksi
Jaffnan piirikunta

Jaffnan piirikunta (sinhaliksi යාපනය දිස්ත්‍රික්කය, Yāpanaya distrikkaya, tamiliksi யாழ்ப்பாண மாவட்டம், Yāḻppāṇa māvaṭṭam) on yksi Sri Lankan 25 piirikunnasta. Se kuuluu Pohjoiseen provinssiin. Piirikunta rajautuu etelästä Kilinochchin piirikuntaan ja pohjoisesta Bengalinlahteen.
Jackie Cooper

| Jackie Cooper |
| --- | --- |
 Jackie Cooper vuonna 1989.
Henkilötiedot
Syntynyt: 15. syyskuuta 1922 Los Angeles, Kalifornia, Yhdysvallat
Kuollut: 3. lokakuuta 2011 (89 vuotta) Beverly Hills, Kalifornia, Yhdysvallat
Kansalaisuus:  Yhdysvallat
Ammatti:  näyttelijä ja ohjaaja
Aiheesta muualla
IMDb 
Elonet
John "Jackie" Cooper Jr. (15. syyskuuta 1922 – 3. toukokuuta 2011) oli yhdysvaltalainen näyttelijä ja ohjaaja. Hän aloitti lapsinäyttelijänä ja onnistui jatkamaan uraansa aikuisikään saakka.
Cooper syntyi Los Angelesissa, Kaliforniassa. Hän nousi näkyväksi lapsitähdeksi tehtyään ensiesiintymisensä Meidän jengi -sarjassa (Our Gang) vuonna 1929. Tärkein varhaisista elokuvista oli Papan poika seikkailemassa (Skippy, 1931), jossa suorittamallaan roolilla Cooper oli 9-vuotiaana ehdolla Parhaan miespääosan Oscar-palkinnon saajaksi.
Siirryttyään Metro-Goldwyn-Mayerille Cooper teki pitkäaikaista yhteistyötä Wallace Beeryn kanssa. Myöhemmällä uralla hänellä oli osia muiden muassa Teräsmies-elokuvissa. Hän teki myös ohjaajantöitä televisiossa ja voitti kaksi Emmy-palkintoa vuosina 1972 ja 1978. Hänellä on tähti Hollywood Walk of Famella.
Cooper oli kolmesti naimisissa. Hänen omaelämäkertansa Please Don't Shoot My Dog julkaistiin vuonna 1982; kertoman mukaan ohjaaja Norman Taurog oli uhannut ampua lapsinäyttelijän koiran, ellei Jackie kykenisi itkemään Skippyssä.
Aiheesta muualla

Kuvia tai muita tiedostoja aiheesta Jackie Cooper Wikimedia Commonsissa
Mclellan, Dennis : Jackie Cooper dies at 88; child star in the 1930s  The Los Angeles Times .  5.5.2011 . Viitattu 8.2.2022. (englanniksi)
Jackie Chan DC Racing

Jackie Chan DC Racing (aiemmin nimellä DC Racing) on kiinalainen autourheilutalli, joka kilpailee FIA World Endurance Championship ja Asian Le Mans Series -sarjoissa. Talli perustettiin vuonna 2015 ja sen omistajina toimivat David Cheng ja Jackie Chan.
FIA WEC -tulokset

| Kausi | Runko Moottori Renkaat | Luokka | Kuljettajat | 1 | 2 | 3 | 4 | 5 | 6 | 7 | 8 | 9 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2016 | Alpine A460 Nissan D | LMP2 |  | SIL | SPA | LMN | NÜR | MÉX | COA | FUJ | SHA | BHR | 42 | 9. |
| 2016 | Alpine A460 Nissan D | LMP2 |  David Cheng  Ho-Pin Tung  Nelson Panciatici  Paul-Loup Chatin | 6 | Kesk. | Kesk. | 7 | 5 | 8 | 9 | 8 | 6 | 42 | 9. |
| 2017 | Oreca 07 Gibson D | LMP2 |  | SIL | SPA | LMN | NÜR | MÉX | COA | FUJ | SHA | BHR | 77 | 7. |
| 2017 | Oreca 07 Gibson D | LMP2 |  David Cheng  Tristan Gommendy  Alex Brundle | 8 | 10 | 2 | 5 | 6 | 5 | Kesk. | 8 | 8 | 77 | 7. |
| 2017 | Oreca 07 Gibson D | LMP2 |  Ho-Pin Tung  Thomas Laurent  Oliver Jarvis | 1 | 8 | 1 | 1 | 9 | 4 | 3 | 4 | 2 | 186 | 2. |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Jackie Chan DC Racing
Käännös suomeksi
JTI

Joint Technology Initiative (JTI) on Euroopan komission käyttämä tapa perustaa yhteisyrityksiä (Joint Undertaking). Sitä käytetään 7. puiteohjelmassa pitkien ja suurien tutkimusprojektien luomiseen yritysten ja Komission yhteisrahoituksella. Suomen SHOKit ovat kansallinen versio tästä.
Ensimmäiset JTI:t

Eurooppalaiset teknologiayhteisöt ovat luoneet tai luomassa useita suuri teknologia-aloitteita.
Käynnissä
Sulautetun tietojenkäsittelyn ARTEMIS
Ilmailun Clean Sky JTI , jonka kehitti lentotekniikan ACARE-teknologiayhteisö
Ilmatilan hallinnan SESAR joint undertaking
Käynnissä ollut ja sittemmin purettu Galileo Joint Undertaking (GJU)
Suunnitteilla
Innovatiiviset lääkkeet IMI
Nanoelektroniikka ENIAC
Kaavailuja
Polttokennot ja vety (FCH)
Global Monitoring for Environment and Security (GMES) eli satelliittikaukohavainnointi
Energiataloudelliset rakennukset (E2B)
Aiheesta muualla

JTIs FAQ[vanhentunut linkki]
E2B JTI (Arkistoitu – Internet Archive)
Iso-Ruokselma

| Iso-Ruokselma |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°10′53″N, 26°30′54″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karijärven valuma-alue (14.94)
Laskuoja:  oja Pekonlampeen 
Järvinumero:  14.942.1.020
Mittaustietoja
Pinnankorkeus:  101,6 m  
Pituus:  290 m  
Leveys:  170 m  
Rantaviiva:  0,698 km  
Pinta-ala:  2,641 ha  
Saaria:  ei saaria 
 fiIso-Ruokselma 
Iso-Ruokselma tai Ruokselmanlampi on Kymenlaaksossa Kouvolassa  Hartolan lähellä sijaitseva lampi.
Maantietoa

Lampi on 290 metriä pitkä, 170 metriä leveä, ja sen pinta-ala on 2,6 hehtaaria. Lammella ei ole kartan mukaan saaria.  Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Huhdasjärven alueeseen (14.942) se kuuluu. Lammen vedenpinnan korkeus on 101,6 metriä mpy.
James Budd

James Budd
James Herbert Budd (18. toukokuuta 1851 – 30. heinäkuuta 1908) oli yhdysvaltalainen demokraattipoliitikko. Hän istui Yhdysvaltain edustajainhuoneessa 1883–1885 ja oli Kalifornian 19. kuvernööri vuosina 1895–1899.
Budd ei ollut ehdolla uudelle kuvernöörikaudelle 1898. Hän oli Kalifornian viimeinen demokraattikuvernööri vuosikymmeniin; Culbert Olson tuli valituksi virkaan vasta vuonna 1939.
Kuvernöörikautensa jälkeen Budd työskenteli lakimiehenä San Franciscossa. Hän kuoli 57 vuoden ikäisenä Stocktonissa.
Isabella Aragonialainen (Portugali, 1271–1336)

Isabella Aragonialainen (myös Elisabet Aragonialainen; 1271–1336) oli espanjalainen prinsessa, josta tuli Dinis I:n puolisona Portugalin kuningatar.
Isabella oli Aragonian kuningas Pietari III:n tytär. Hän omisti elämänsä köyhien auttamiselle, perusti orpokoteja ja suojia kodittomille. Legendan mukaan hänen kätkemänsä leipä muuttui ruusuiksi, jolloin hän vältti rangaistuksen köyhien salaisesta ruokkimisesta.
Isabella tunnettiin myös rauhantekijänä. Hän sovitteli poikansa Alfonso IV:n ja aviomiehensä välisiä kiistoja, kun Alfonso syytti isäänsä aviottomien poikiensa suosimisesta. Hänen tyttärensä Constanza (1290–1313) avioitui Kastilian kuningas Ferdinand IV:n kanssa.
Isabella julistettiin pyhäksi vuonna 1625.
Highway to Hell (kappale)

| ”Highway to Hell” AC/DC |
| --- | --- | --- |

Singlen tiedot
 Albumilta: Highway to Hell
 Julkaistu: 27. heinäkuuta 1979
 Tekijä(t): Angus Young Malcolm Young  Bon Scott
 Tuottaja(t): Robert "Mutt" Lange
 Tyylilaji: hard rock
 Kesto: 03.28
 Levy-yhtiö: Atlantic
AC/DC:n muut singlet
| ”Rock ’n’ Roll Damnation” 1978 | ”Highway to Hell” 1979 | ”Girls Got Rhythm” 1979 |
Highway to Hell on australialaisen hard rock -yhtye AC/DC:n tunnetuimpia kappaleita. Se julkaistiin samannimisellä albumilla Highway to Hell vuonna 1979 ja samana vuonna myös singlenä. Kappaleella yhtye pääsi musiikin valtavirtaan ja sitä pidetään yleisesti yhtyeen parhaimpiin kuuluvana. Monissa kyselyissä kappale on kärkituntumassa parhaimpaa rockkappaletta etsittäessä.
Kappaleen ovat sanoittaneet ja säveltäneet yhtyeen kitaristit Angus ja Malcolm Young sekä yhtyeen silloinen laulaja Bon Scott, kun taas kappaleen kuuluisasta kitarariffistä vastaa Malcolm. Myös sen kitarasoolo on hyvin tuttu. Singlen B-puolena oli niin ikään Highway to Hell -albumille kuuluva kappale "If You Want Blood (You've Got It)".
”Highway to Hell” julkaistiin livenä yhtyeen albumeilla Live ja Live: 2 CD Collector's Edition vuonna 1992. Se julkaistiin myös uudelleen singlenä Live-albumilta.
Kokoonpano

Bon Scott – laulu
Angus Young – soolokitara
Malcolm Young – rytmikitara
Cliff Williams – basso
Phil Rudd – rummut
Listasijoitukset

| Singlelista | Paras sijoitus |
| --- | --- |
German Singles Chart : 30
US Billboard Hot 100: 47
Vuoden 1992 julkaisu

Kappaleesta julkaistiin vuonna 1992 single yhtyeen livealbumilta Live. Livetallenne on äänitetty Glasgowin Scottish Exhibition and Conference Centressä 20. huhtikuuta 1991. Alkuperäisestä studioversiosta poiketen livetallenteessa on laulajana Bon Scottin sijaan Brian Johnson.
| ”Highway to Hell” AC/DC |
| --- | --- | --- |

Australian maxi-singlen kansikuva
Singlen tiedot
 Albumilta: Live: 2 CD Collector’s Edition
 B-puoli: ”Hell’s Bells (live)”
 Äänitetty : 1991
 Julkaistu: 8. marraskuuta 1992
 Formaatti: 7" vinyyli, CDS
 Tuottaja(t): Bruce Fairbairn
 Tyylilaji: hard rock, blues rock
 Kesto: 03.53
 Levy-yhtiö: Atco
AC/DC:n muut singlet
| ”Are You Ready” 1991 | ”Highway to Hell (live)” 1992 | ”Dirty Deeds Done Dirt Cheap (live)” 1992 |
Cover-versiot

Marilyn Manson tulkitsi kappaleen osana soundtrackiaan vuoden 1999 elokuvaan Detroit Rock City.
Carla Bruni levytti oman versionsa 2017 albumilleen French Touch. Anna Maria Kaufmann levytti albumilleen Rock goes Kaufmann sinfonisen version 2019. Huumoriyhtye Alivaltiosihteeri julkaisi 1992 ilmestyneellä levyllään Yeah baby yeah kappaleesta suomenkielisen huumoriversion nimellä Tampereelle.
Cover-versiot > Aiheesta muualla

Discogs
Aiheesta muualla

AC/DC - Highway To Hell YouTubessa
Jacob Herrmann

| Mitalit> Maa:   Saksan keisarikunta.Miesten rugby. Olympialaiset  | Mitalit> Maa:   Saksan keisarikunta.Miesten rugby. Olympialaiset  | Mitalit> Maa:   Saksan keisarikunta.Miesten rugby. Olympialaiset  | Maa:   Saksan keisarikunta> Miesten rugby. |
| --- | --- | --- | --- |
|  Hopeaa | Pariisi 1900 | joukkuekilpailu |  |
Jacob Hermann oli saksalainen rugbynpelaaja ja olympiamitalisti. Hän kilpaili vuoden 1900 kesäolympialaisissa Pariisissa ja kuului siellä lajissa hopeaa saaneeseen SC 1880 Frankfurt -joukkueeseen.
Jaffna

Nallur Kandaswamy -temppeli
Jaffna on kaupunki Sri Lankan pohjoisosassa. Vuoden 2012 väestönlaskennassa sen väkiluku oli 80 829. Kaupunki on Sri Lankan tamilien tärkein kaupunki, josta heidän itsenäisyysliikkeensä kaavailee maansa pääkaupunkia. Niinpä Jaffna on ollut sisällissodan kynsissä 1980-luvulta alkaen, ja sen väkiluku on pienentynyt asukkaiden paetessa levottomuuksia. 1970-luvulle asti kaupungissa oli merkittävä singaleesivähemmistö. Sisällissodan jälkeen vuonna 2010 osa singaleesiperheistä ilmoitti suunnittelevansa paluumuuttoa. Sisällissota päättyi muodollisesti 2009.
Jaffna sijaitsee alavalla niemimaalla, jota täplittävät monet laguunit ja ympäröivät pienet saaret. Maaperä on hiekkaista, ja yleisin puulaji palmyrapalmu.
Lähiseudulta on tehty löytöjä megaliittisen ajan asutuksesta, mutta Jaffna ei ilmeisesti ollut ensimmäisiä paikkoja jotka asutettiin Sri Lankan saarella. Asutuksesta on jälkiä ainakin 3. vuosituhannelta eaa.
1600-luvulla portugalilaiset lähetyssaarnaajat tuhosivat hindutemppeleitä ja rakensivat tilalle kauniita kristillisiä kirkkoja. Portugalilaiset ja myöhemmin hollantilaiset rakensivat myös linnoituksia eri puolille kaupunkia. Britit saivat sen haltuunsa 1795.
Aiheesta muualla

Kuvia tai muita tiedostoja aiheesta Jaffna Wikimedia Commonsissa
István Sándorfi

| István Sándorfi |
| --- | --- |
 Sándorfi maalauksensa edessä
Henkilötiedot
Syntynyt: 12. kesäkuuta 1948 Budapest,  Unkari
Kuollut: 26. joulukuuta 2007 26. joulukuuta 2007 (59 vuotta) Pariisi,  Ranska
Kansalaisuus:  unkarilainen, ranskalainen
Taiteilija
Ala:  taiteilija, taidemaalari
Taidesuuntaus:  hyperrealisti
Aiheesta muualla
www.fosaw.com/home.htm
István Sándorfi (Ranskassa Étienne Sandorfi; 12. kesäkuuta 1948 Budapest, Unkari — 26. joulukuuta 2007 Pariisi, Ranska) oli Ranskassa asunut unkarilainen taidemaalari.
Elämä

Sándorfin isä työskenteli Unkarissa toimineelle amerikkalaiselle yritykselle, minkä vuoksi hänet tuomittiin vankeuteen viideksi vuodeksi vuonna 1950. Hän vapautui vain muutamaa päivää ennen Unkarin kansannousua vuonna 1956. Istvánin ollessa 8-vuotias hän muutti perheensä mukana Unkarista ensin Saksaan jossa asui vuoteen 1958 asti ja myöhemmin Ranskaan. Hän opiskeli Pariisissa École des Beaux-Arts -taidekoulussa ja kävi myös École des Arts décoratifs -koulua.
Sándorfi kuoli nopeasti edenneeseen sairauteen Pariisissa 26. joulukuuta 2007. Hänet haudattiin Budapestiin.
Hänellä oli kaksi tytärtä, Ange (s. 1974) ja Eve (s. 1979).
Taide

Sándorfi aloitti öljyväreillä maalaamisen 12-vuotiaana. 1970-luvulta lähtien 15 vuoden ajan hän toimi itse omana mallinaan, sillä hän ei halunnut muiden näkevän työskentelyään. Sándorfin ensimmäinen näyttelynsä pidettiin pienessä pariisilaisessa galleriassa hänen ollessaan 17-vuotias. Ensimmäinen merkittävä näyttely järjestettiin vuonna 1973 Pariisin modernin taiteen museossa. Sen jälkeen hänen töitään oli näytteillä Euroopan ja Yhdysvaltojen eri kaupungeissa, kuten Pariisissa ja  New Yorkissa.
Vuodesta 1988 alkaen Sándorfi maalasi etupäässä naisia. Malleina olivat useimmiten hänen omat tyttärensä. Naisten vartaloiden viereen oli asetettu epätavallisia esineitä. Tämän lisäksi hän maalasi muutamia asetelmia, joissa oli pulloja ja hedelmiä.
Unkarissa hänen töistään järjestettiin kaksi näyttelyä, vuonna 2006 Budapestissa ja vuonna 2007 Debrecenissä.
Aiheesta muualla

Wikimedia Commonsissa on kuvia tai muita tiedostoja aiheesta .
Artportal: István Sándorfi (Arkistoitu – Internet Archive)
István Sándorfin taiteen fanisivu (Arkistoitu – Internet Archive)
Muutama kuva
Hänen kuvansa (Arkistoitu – Internet Archive)
István Sándorfi kuoli (Arkistoitu – Internet Archive) (unkariksi)
In Memoriam István Sándorfi (Arkistoitu – Internet Archive)
Jacob Hellner

Jacob Hellner (s. 1961) on ruotsalainen musiikkituottaja. Hän on työskennellyt muun muassa Rammsteinin, Emigraten, Clawfingerin ja Enter The Huntin parissa. Hellner on tuottanut kaikki Rammsteinin albumit ja työskentelee bändin kanssa edelleen. Rammstein on kuvaillut Hellneriä Völkerball -DVD:llä erittäin tarkaksi, jonka miksaukset ovat aikaa vieviä ja tarkkoja, mutta eivät tulisi hetkeäkään toimeen ilman häntä.
If We Ever Meet Again

| ”If We Ever Meet Again” Timbaland featuring Katy Perry |
| --- | --- | --- |

Singlen tiedot
 Albumilta: Shock Value II
 Julkaistu: 15. helmikuuta 2010
 Formaatti: Digitaalinen lataus
 Tuottaja(t): Jim Beanz, Timbaland
 Tyylilaji: R&B dancepop
 Kesto: 04.53 (Album Version) 03:58 (Radio Edit)
Listasijoitukset
 Suomen virallinen latauslista: 17 listaviikkoa, paras sija: 9.
Timbalandin muut singlet
| ”Carry Out” 2009 | ”If We Ever Meet Again” 2010 | ”Marchin On” 2010 |
Katy Perryn muut julkaisut
| ”Starstrukk” 2009 | ”If We Ever Meet Again” 2010 | ”California Gurls” 2010 |
”If We Ever Meet Again” on kappale Timbalandin kolmannelta studioalbumilta Shock Value II. Kappale on albumin toinen maailmanlaajuinen single. Kappaleessa esiintyy myös poplaulaja Katy Perry, jonka Teenage dream (Deluxe edition) -albumilla se on myös julkaistu.
Musiikkivideo

29 sekunnin ääninäyte kappaleesta "If We Ever Meet Again", kappaleen kertosäe.
Äänitiedostojen kuunteluohjeet
Musiikkivideo kuvattiin joulukuussa 2009. Sen ohjasi Paul "Coy" Allen, joka ohjasi myös ”Morning After Dark” ja ”Say Something” -kappaleiden musiikkivideot. Timbaland kertoi MTV-televisiokanavalle, että hän halusi videosta vakavan ja ehkä Perrystä hänen suojelusenkelinsä: ”Haluan tehdä jotain syvää, en tiedä haluanko siitä seurustelusuhteen. Kuin hän olisi pelastanut henkeni masennukseni aikana, johtui se sitten huumeista, painonhallinasta — jostain. ... Onko hän rinnallani jos käyn sen kaiken läpi uudestaan?” Video julkaistiin 18. tammikuuta 2010 ja se esitettiin 19. tammikuuta brittiläisillä musiikkikanavilla, päässen ensimmäiselle sijalle useilla listoilla. Video keskittyy koruvarkaan (Julian Graham) ja taidevarkaan (Nadine Heimann) väliseen rakkaustarinaan, ja välillä nähdään katkelmia Perrystä ja Timbalandista.
Listasijoitukset

| Lista (2009/2010) | Paras sijoitus |
| --- | --- |
 Australia (ARIA): 9
 Itävalta (Ö3 Austria Top 75): 10
 Belgia (Ultratop 50 Flanders): 12
 Belgia (Ultratop 40 Wallonia): 8
 Kanada (Canadian Hot 100): 4
 Tšekki (IFPI): 1
 Tanska (Tracklisten): 22
 Eurooppa (European Hot 100): 10
 Suomi (Suomen virallinen lista): 11
 Ranska (SNEP): 5
 Ranska (SNEP-latauslista): 4
 Saksa (Germany Singles Top 100): 9
 Unkari (Rádiós Top 40): 33
 Irlanti (IRMA): 3
 Italia (FIMI): 10
 Alankomaat (Mega Single Top 100): 27
 Uusi-Seelanti (RIANZ): 1
 Norja (VG-lista): 7
 Puola (ZPAV): 3
 Slovakia (IFPI): 6
 Espanja (PROMUSICAE): 7
 Sveitsi (Media Control Charts): 7
 Iso-Britannia (Britannian singlelista): 3
 Yhdysvallat (Billboard Hot 100): 37
 Yhdysvallat (Pop Songs Billboard): 25
Aiheesta muualla

Virallinen musiikkivideo
Timbaland ja Katy Perry laulavat yhdessä.
If You Want Blood You’ve Got It

| If You Want Blood You’ve Got It AC/DC |
| --- | --- | --- |

Livealbumin tiedot
 Äänitetty : Apollo Theatre, Glasgow, tammikuu 1978
 Julkaistu:  13. lokakuuta 1978    joulukuu 1978
 Formaatti: LP, CD
 Tuottaja(t): George Young & Harry Vanda
 Tyylilaji: hard rock, blues rock
 Kesto: 52.49
 Levy-yhtiö: Atlantic, Atco, Epic
Listasijoitukset
  10. (14. maaliskuuta 2003)    13. (lokakuu 1978)    113. (1979)
AC/DC:n muut julkaisut
| Powerage 1978 | If You Want Blood You've Got It 1978 | Highway to Hell 1979 |
If You Want Blood You’ve Got It on australialaisen hard rock -yhtye AC/DC:n vuonna 1978 julkaistu ensimmäinen livealbumi. Albumi äänitettiin tammikuussa 1978 yhtyeen konsertissa Glasgow’ssa, Skotlannissa. Albumin kaikki kappaleet ovat kirjoittaneet kitaristit Angus Young, Malcolm Young ja laulaja Bon Scott.
Konsertti kuului yhtyeen Powerage-albumin jälkeiseen kiertueeseen. Albumi sisältää Poweragen lisäksi kappaleita yhtyeen albumeilta T.N.T., Dirty Deeds Done Dirt Cheap ja Let There Be Rock. Albumin tuottivat George Young ja Harry Vanda. ”If You Want Blood You’ve Got It” on myös kappaleen nimi AC/DC:n albumilla Highway to Hell. Albumi julkaistiin remasteroituna vuonna 2003 osana AC/DC Remasters -sarjaa.
Albumia pidetään yhtenä parhaista live-albumeista.
Kappaleet

Jokaisen kappaleen ovat kirjoittaneet Angus Young, Malcolm Young ja Bon Scott.
A-puoli
Riff Raff – 5.10
Hell Ain’t a Bad Place to Be – 4.02
Bad Boy Boogie – 7.35
The Jack – 5.43
Problem Child – 4.32
B-puoli
Whole Lotta Rosie – 3.50
Rock ’n’ Roll Damnation – 3.30
High Voltage – 6.00
Let There Be Rock – 8.15
Rocker – 3.00
Kokoonpano

Bon Scott – laulu
Angus Young – soolokitara
Malcolm Young – rytmikitara, taustalaulu
Cliff Williams – basso, taustalaulu
Phil Rudd – rummut
Arvostelut

All Music Guide -lehden arvostelu:
Blender-lehden arvostelu:
Aiheesta muualla

If You Want Blood You’ve Got It Discogsissa. (englanniksi)
Isopyrstöhaukka

| Isopyrstöhaukka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Suku::  Megatriorchis
Laji::  doriae
Kaksiosainen nimi
 Megatriorchis doriae  Salvadori & D'Albertis, 1875 
Katso myös
   Isopyrstöhaukka Wikispeciesissä   Isopyrstöhaukka Commonsissa 
Infobox OKNimi-testi OKIUCN-testi OK: 
Isopyrstöhaukka (Megatriorchis doriae) on haukkojen heimoon kuuluva lintu. Se on sukunsa Megatriorchis ainoa jäsen. Sitä tavataan Indonesiassa ja Papua-Uusi-Guineassa, joissa se on kotoperäinen. Siitä on kirjattuja havaintoja harvoin. Vaikka sen esiintymisalue on laajahko eikä se ole välittömän häviämisen uhassa, sen populaatio on jokseenkin nopeasti pienenemässä.
Sen elinpiiriä ovat subtrooppiset ja trooppiset kosteat alavat metsät pääasiassa merenpinnan tasossa, mutta joskus sitä tavataan jopa 1 400 metrin korkeudessa.Se on metsissä elävä laji, mutta on tavattu myös mangrovemetsissä ja puolivihannissa metsissä.
Jaffrey

| Jaffrey |
| --- | --- |

 Jaffrey Cheshiren piirikunnassa ja New Hampshiressa.
 Koordinaatit: 42°48′50″N, 72°1′23″W 
Valtio:  Yhdysvallat
Osavaltio:  New Hampshire
Piirikunta:  Cheshiren piirikunta
Kunnaksi:  1773
Hallinto:  
 – Kaupunginjohtaja:  Michael Hartman
Pinta-ala:  
 – Kokonaispinta-ala:  103,7 km²
 – Maa:  99,2 km²
 – Josta vettä:  4,5 km² (4,3 %)
Korkeus:  302 m
Väkiluku (2009):  5 736
 – Väestötiheys:  57,8 as./km²
Aikavyöhyke:  UTC-5
 – Kesäaika:  UTC-4
Postinumero:  03452
Suuntanumero(t):  603
 
 http://town.jaffrey.nh.us/ 
Infobox OKVirheellinen NIMI-arvo: 
Jaffrey on kunta New Hampshiressä, Yhdysvalloissa. Se sijaitsee Cheshiren piirikunnassa. Vuonna 2009 kunnassa arvioitiin olevan 5 736 asukasta. Noin puolet niistä asuu samannimisessä keskuskylässä, joka sijaitsee Contoocookjoen varrella. Jaffreyssä on Mount Monadnock -vuori, jonka on sanottu olevan Fujin jälkeen maailman toiseksi suosituin vuori retkeilyyn. Mount Monadnock sijaitsee Monadnockin osavaltionpuistossa.
Aiheesta muualla

Wikimedia Commonsissa on kuvia tai muita tiedostoja aiheesta .
Jaffreyn kotisivut (Arkistoitu – Internet Archive) (englanniksi)
J-Live

J-Live vuonna 2008, Atlantassa.
J-Live (Myös tunnettu nimellä Justice Allah. Kastenimi Jean-Jacques Cadet) on DJ, MC ja tuottaja New Yorkista, Yhdysvalloista.
Nuoruus

J-Live ilmestyi "underground hip-hop" skeneihin vuonna 1995, kun hän oli fuksi University at Albany, The State University of New York'ssa.
Hänen ensimmäinen singlensä "Longevity" ilmestyi Mark Farinan CD'llä "Mushroom Jazz". Seuraavat singlet "Braggin' Writes" ja "Hush the Crowd" keräsivät laajaa huomiota, saaden juttunsa The Source -lehteen, josta seurasi hänen ensimmäinen levytyssopimus Raw Shack Records'in kanssa.
Hänen ensimmäinen albuminsa The Best Part nauhoitettiin vuosina 1995-1999, jonka tuottajina toimivat Prince Paul, DJ Premier ja Pete Rock. Levymerkkiongelmien takia hän erosi levy-yhtiöstä ja levy peruttiin. Hänen albuminsa peruttiin toistamiseen, kun hän liittyi Payday  Records'iin, jonka omistajayhtiö London Records ostettiin. 5 vuoden päästä levy julkaistiin, J-Liven oman levy-yhtiön nimissä.
Yksityiselämä

Käytyään koulut SUNY Albanyssa, hänestä tuli yläasteen englanninkielen opettaja Brownsvillessä ja Bushwickissä, Brooklynissä. Hän erosi opettajaurastaan jotta hän voisi keskittyä vakituisesti hip-hop uraansa. Nykyisin hän asuu Philadelphiassa. Hänellä on vaimo ja kolme lasta.
Inferno (Dan Brownin romaani)

| Inferno |
| --- | --- |
 Suomenkielisen teoksen kansi
Alkuperäisteos
Kirjailija:  Dan Brown
Kieli:  englanti
Genre:  jännitys
Kustantaja:  Doubleday
Julkaistu:  14.5.2013
Ulkoasu:  sidottu
Sivumäärä:  480
ISBN:  0385537859
Suomennos
Suomentaja:  Jorma-Veikko Sappinen
Kustantaja:  WSOY
Julkaistu:  14.5.2013
Ulkoasu:  sidottu
Sivumäärä:  468
ISBN:  9789510400074

Edeltävä:  Kadonnut symboli
Löydä lisää kirjojaKirjallisuuden teemasivulta
Inferno on yhdysvaltalaisen kirjailijan Dan Brownin vuonna 2013 julkaistu romaani.
Teos on trilleri, jonka päähenkilönä on neljännen kerran symbologi Robert Langdon, joka on ollut päähenkilönä myös Brownin teoksissa Enkelit ja demonit, Da Vinci -koodi ja Kadonnut symboli. Kirja sijoittuu Italiaan ja sen nimi viittaa Danten Jumalaisen näytelmän ensimmäiseen osaan.
Romaani käännettiin kaikkiaan 12 kielelle samanaikaisesti.
Se oli vuonna 2013 Suomen myydyin käännetty kaunokirja (60 400 kpl).